armvectores/hy_wikipedia_2023 huggingface dataset:
Գլիկերիա (երգչուհի)

Գլիկերիա Կոցուլա, հայտնի է պարզապես Գլիկերիա բեմական անունով (Γλυκερία Κοτσούλα, նոյեմբերի 16, 1953(1953-11-16), Agio Pnevma, Emmanouil Pappas Μunicipality, Սերե (նոմոս), Կենտրոնական Մակեդոնիա, Հունաստան), հույն ժամանակակից հանրաճանաչ երգչուհի, որ համերգային տպավորիչ ելույթներով հանդես է եկել Հունաստանում, Կիպրոսում, Իսրայելում, Ֆրանսիայում, Անգլիայում, Ամերիկայի Միացյալ Նահանգներում և այլուր, երեք տասնամյակից ավելի ձգվող իր արտիստական գործունեության ընթացքում թողարկել է բազմաթիվ պլատինե ձայնասկավառակներ ու երաժշտական ալբոմներ։ 2010 թվականի մարտի 14-ին հունական Ալֆա-TV-ին (Alpha TV), ամփոփելով անցկացված հարցումների արդյունքները, հայտարարեց, որ Գլիկերիան երրորդ տեղն է զբաղեցրել երաժշտության ձայնագրման դարաշրջանում՝ հունական համազգային երաժշտական լեյբլում՝ հույն ամենատիտղոսավոր երաժիշտների շարքում։


== Կենսագրություն ==
Ծնվել է 1953 թվականին Հունաստանի Ցերերա քաղաքի մերձակա Ագիո Պնևմա գյուղում։ Երաժշտական գործունեությունն սկսել է 1974 թվականին, Հաջիդակիսի, Թեոդորակիսի, Լուիի երգերի կատարումներով։ 1978-ին Ապոստոլոս Կալդարսի հետ թողարկել է «Մի՛ երազիր» ալբոմը, երկու տարի անց՝ 1980-ին, իր առաջին անհատական ձայնասկավառակը։ Հաջորդել են նորանոր ձայնասկավառակներ ու ալբոմներ, որոնք վաճառվել են միլիոնավոր օրինակներով և ավելի ամրապնդել ու տարածել երգչուհու համբավը որպես հունական, և ո՛չ միայն հունական, երգերի լավագույն կատարողի։ 1986 թվականին Գլիկերիան համերգային մեծ ու տպավորիչ շրջագայություն է կատարել Կիպրոսով, Անգլիայով, Ավստրալիայով, ԱՄՆ-ով, Կանադայով։ 1994-ին համերգներով շրջել է Իսրայելի քաղաքներով, թողարկել "Gold Hits" ալբոմը, որի մեծ տպաքանակը կարճ ժամանակում սպառվել է։ Երգչուհուն առանձնապես ջերմորեն են ընդունել Երուսաղեմում, որի քաղաքապետարանը նրան արժանացրել է բարձր պատիվների։ Գլիկերիան 1990-ական թվականներին դարձել է ամենամեծ ժողովրդականություն վայելող երգիչներից մեկը Իսրայելում, արժանացել այդ երկրի վարչապետ Իցհակ Ռաբինի հատուկ ընդունելությանը (վերջինս հիացած էր նրանով)։ 
2006 թվականին՝ Իսրայելի ու Լիբանանի միջև ռազմական բախումների շրջանում Գլիկերիան դարձյալ այցելել է Իսրայել, հանդիպում ունեցել վարչապետ Էհուդ Օլմերտի հետ, երգել դիրքապահ զինվորների համար։
Չնայած բավականին առաջ գնացած տարիքին՝ երգչուհին շարունակում է ստեղծագործական գործունեությունը։


== Սկավառակագրություն ==


== Ծանոթագրություններ ==


== Արտաքին հղումներ ==
Glykeria Archived 2015-12-22 at the Wayback Machine.
Գլիկերիան Europopmusic.eu-ում (անգլերեն)
http://www.myglykeria.gr(չաշխատող հղում)
http://www.glykeria.com.ar Archived 2011-05-31 at the Wayback Machine.
Գլիկերիայի կայքէջը
Glykeria – Eintrag auf last.fm
Սարգիս Սարգսյան (թենիսիստ)

Անվան այլ կիրառումների համար տե՛ս՝ Սարգիս Սարգսյան (այլ կիրառումներ)Սարգիս Սարգսյանը (հունիսի 3, 1973(1973-06-03), Երևան, Հայկական ԽՍՀ, ԽՍՀՄ), հայ թենիսիստ։


== Կարիերա ==
Սարգսյանը իր կարիերան սկսել է 1995 թվականին և պրոֆեսիոնալ թենիսի ասոցիացիայի կազմում շրջագայությունների ընթացքում ստացել է մեկ անհատական և երկու կրկնակի տիտղոս։ 1996 և 2000 ամառային օլիմպիադաներում նա ներկայացրել է Հայաստանը։ Ատլանտայի, օլիմպիադայում հասել է մինչև երկրորդ փուլ, իսկ Սիդնեյում պարտվել է հենց առաջին փուլում։ Սարգսյանը մասնակցել է նաև 2004 ամառային օլիմպիադային և հասել իր կարիերայի բարձրակետին՝ համաշխարհային վարկանշային աղյուսակում զբաղեցնելով անհատական 38֊րդ և զուգախաղերում 33֊րդ տեղերը։
Սարգսյանը թոշակի է անցել 2006 և մինչ օրս բնակվում է Ֆլորիդայում։


== Ծանոթագրություններ ==


== Արտաքին հղումներ ==
Սարգիս Սարգսյանը ATP-ի կայքում
Սարգիս Սարգսյանը ITF-ի կայքում Archived 2018-10-08 at the Wayback Machine.
Սարգիս Սարգսյանը Davis Cup-ի կայքում
Սոսնովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Սոսնովկա գյուղում բնակվում էր 195 մարդ։ Բնակավայրը զբաղեցնում է 1019 կմ² տարածք։ Բնակչության խտությունը կազմում էր 191,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գենդերային ինքնություն

Գենդեր տերմինը առաջին անգամ սեռականության ոլորտում գործածել է հոգեբան Ռոբերտ Ստոլերն իր «Սեռ և գենդեր» անունով աշխատությունում (Ստոլլեր 1968)։ «Գենդեր» բառի գործածման իմաստը «տղամարդկայնության» և «կանացիության» սոցիոմշակութային իմաստները կենսաբանականից առանձնացնելն էր։Գենդերը մարդկանց առնականության և կանացիության ներքին ընկալումն է և փորձը, նաև հասարակական կառուցվածքը, որտեղ սահմանվում են որոշակի վարքագծեր տղամարդկանց և կանանց դերերի համար` կախված պատմությունից, հասարակություններից, մշակույթներից և դասակարգերից։ Գենդերը կապված է հասարակության ակնկալիքների հետ և լոկ կենսաբանական հարց չէ:Գենդերը սահմանվում է մշակույթով։ Որոշ մշակույթներում տղամարդուց ակնկալվում է, որ նա պետք է լինի զուսպ, ոչ շատախոս, լուրջ, ոչ թեթևաբարո, իսկ այլ մշակույթներում տղամարդուց ակնկալվում է, որ նա, ընդհակառակը, պետք է լինի կրքոտ, վառ արտահայտի իր զգացմունքներն ու հույզերը, խոսելիս շատ ժեստեր գործածի և այլն։ Նույնը և կանանց նկատմամբ։ Եթե որոշ մշակույթներում կնոջը վերագրվում է միայն ընտանիքի պահպանման և վերատադրման գործառույթը և չի խրախուսվում կարիերա ունենալը, ապա այլ մշակույթներում կնոջ և տղամարդու իրավունքները հավասար են, կանանց վերարտադրողական և սեռական իրավունքները հիմնականում ևս պաշտպանվում են։ Ուստի, կնոջ և տղամարդու գենդերները համընհանուր չեն, դրանք դիտարկվում են յուրաքանչյուր մշակույթի համատեքստում։
Գենդերային ինքնությունը այն է, ինչ մենք ունենք մեր մտքում հասարակության մեջ մեր դերի մասին` կին, տղամարդ կամ այլ գենդեր։Գենդերային ինքնությունն անհատի կողմից իր իսկ գենդերի ընկալումն է և անհատական փորձը, որը կարող է համապատասխանել կամ չհամապատասխանել ծննդյան ժամանակ տրված սեռին։ Այն սոցիալական ինքնության կատեգորիա է և վերաբերում է անհատի նույնականացմանը որպես տղամարդ, կին կամ այլ գենդեր։
Կասպեր

Կասպեր (կասպք, կազբք), կովկասյան հինավուրց ցեղեր, որոնք մ. թ. ա. 2-րդ հազարամյակում տարածված էին Կովկասյան լեռնաշղթայից մինչև Կասպից ծովի հարավային ափերը՝ Վրկանից երկիրը։ Մ. թ. ա. 1-ին հազարամյակում նրանք քաշվել էին ծովի հարվ-արևմտյան ափը՝ այնտեղ ստեղծելով իրենց մարզը, որը հունա-հռոմեական աղբյուրներում կոչվել է Կասպիանա և ենթարկվել է Պարսից թագավորությանը։ Հերոդոտոսը (մ. թ. ա. 5-րդ դար) կասպերին հիշում է որպես Պարսից Քսերքսես արքայի բանակների մեջ մտնող ռազմական միավոր։ Կասպիանա նահանգը (հայերեն Փայտակարան), որը, ըստ «Աշխարհացոյց»-ի, ընդգրկում էր Կուրի ու Երասխի միախառնվելու վայրից մինչև ծովն ընկած տարածքը (Կուրի հոսանքից հարավ և Հրասխից արևելք), մ. թ. ա. 2-րդ դարի սկզբին մտավ նոր կազմավորված Մեծ Հայքի թագավորության մեջ։ Մ. թ. 5-րդ դարի կեսին, Արևելյան Հայաստանում Արշակունիների թագավորության վերացումից հետո, Կասպիանա-Փայտակարանը պարսիկները միացրին Ատրպատականի վարչաքաղաքական միավորին։
(6065) Շեսնո

(6065) Շեսնո (անգլ.՝ Chesneau), աստերոիդ աստերոիդների հիմնական գոտում։ Հայտնաբերվել է 1987 թվականի հուլիսի 27-ին Էլեանորա Հելինի և Սքոթ Դանբարի կողմից Պալոմարում։
Միջին հեռավորությունը Արեգակից կազմում է 2,342677 ա. մ., առավելագույնը մոտենում է 1,8563 ա. մ. հեռավորության վրա և հեռանում 2,829 ա. մ.։ Արեգակի շուրջ մեկ ամբողջական պտույտ է կատարում 1309,69 երկրային օրվա ընթացքում, իր ուղեծրով շարժվելով միջինում 0,274875 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6065) Շեսնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ հաղորդության գավաթ (1864, Թալին)

Անվան այլ կիրառումների համար տե՛ս՝ Գավաթ (այլ կիրառումներ)Սուրբ հաղորդության գավաթ (անգլ.՝  Holy Communion Goblet, սկիհ), քրիստոնեական եկեղեցու ծիսակատարության ժամանակ օգտագործվող սպասքի տարր։ Գտնվում է Հայաստանի պատմության թանգարանի հավաքածուում։


== Նկարագրություն ==
Եկեղեցական սպասքի տարր համարվող սկիհն ունի փոքր նստուկ, բարձր պատվանդան և կափարիչ (մաղզմա), պատրաստված է արծաթից, գավաթը  ներսից ոսկեզօծված է։ Գավաթի զարդահարդարումն արված է դրվագման և փորագրման եղանակով։ Սկիհի պատվանդանի հիմքում ժապավենաձև լայն գոտու վրա քանդակված են բուսական զարդանախշեր, հիմնական պատվանդանի վրա 13 խորանների մեջ դրվագված է Քրիստոսն իր 12 աշակերտների հետ։  Առաքյալները պատկերված են դիմահայաց, լուսապսակով, ձեռքերում՝ Սուրբ Գիրքը։ Խորանների եզրերում դրվագված են բուսական նախշեր։ Պատվանդանը գավաթին է միացել գնդով, որը զարդարված է հրեշտակներով, բուսական զարդաձևերով և ձևավոր ունկերով։ Գավաթի եզրին մեկ տողի վրա փորագրված է թվակիր արձանագրություն՝


== Պատմություն ==
Սկիհն օգտագործվում է Սուրբ Պատարագի ընթացքում՝ Սուրբ հաղորդության ժամանակ։ Այնտեղ նվիրագործելու համար լցնում են կարմիր անապակ գինի, որը Սուրբ պատարագի միջոցով սրբագործվում է և խորհրդանշում Քրիստոսի արյունը։ Սկիհը խորհրդանշում է այն գավաթը, որով Հիսուսը, օրհնելով գինին Խորհրդավոր ընթրիքի ժամանակ, տվեց առաքյալներին հաղորդվելու։


== Ծանոթագրություններ ==
Բորոքս

Բորոքս (իսպ.՝ Borox) մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Լա Սագրա շրջանում։ Տարածքը կազմում է 60 կմ2, բնակչությունը` 3307 մարդ (2010 թվականի տվյալներով)։ Պրովինցիայի վարչական կենտրոնից գտնվում է 47 կմ հեռավորության վրա։ Քաղաքի հովանավորն է հանդիսանում սուրբ Ագուստինը։


== Ժողովրդագրություն ==


== Արտաքին հղումներ ==
Պաշտոնական կայք
Ասկիշ

Ասկիշ (ռուս.՝ Аскиш, բաշկիրերեն՝ Асҡыш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկիտին (Նեկլինովսկի շրջան)

Նիկիտին (ռուս.՝ Никитин ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Օկազիոնալիզմ

Օկազիոնալիզմ ( լատ.՝ occasio, սեռ․ հոլ․ occasionis – դեպք, առիթ), 17-րդ դարի արևմտաեվրոպական փիլիսոփայության ուղղություն, որը իդեալիստորեն էր լուծում Ռ․ Դեկարտի դուալիստական փիլիսոփայության առաջադրած հոգու և մարմնի փոխհարաբերության հարցը։ Ներկայացուցիչներն էին Յո․ Կլաուբերգը, Ա․ Գեյլինքսը, Ն․ Մալբրանշը և ուրիշներ։ Օկազիոնալիզմի սկզբունքորեն անհնար էր համարում հոգու և մարմնի փոխազդեցությունը․ այն, ինչ ներկայանում է որպես հոգու (մտքի, կամքի և այլն) մարմնական պատճառ, իրականում «առիթ» է ճշմարիտ «գործող» պատճառի՝ աստծու, համար։ Կարտեզիականության իդեալիստական մշակումը ավարտեց Մալբրանշը, որը անհնար էր համարում անգամ մարմնի ազդեցությունը մարմնի վրա։ Գ․ Լայբնիցի փիլիսոփայության մեջ օկազիոնալիզմը վերամշակվել է նախասահմանված ներդաշնակության մասին ուսմունքի։
Բուվար և Պեկյուշե

«Բուվար և Պեկյուշե» (ֆր.՝ Bouvard et Pécuchet), ֆրանսիացի գրող Գյուստավ Ֆլոբերի անավարտ վեպը, որ հետմահու հրատարակվել է 1881 թվականին։ Ֆլոբերը մտադիր է եղել վեպում արտացոլել մարդկության մասին կուտակված գիտելիքներն ու ցույց տալ մարդկային հիմարությունը։ Ֆրանսիական քննադատությունը վեպը գնահատել է բացասական։


== Սյուժե ==
Ամառային մի տոթ օր Փարիզում հանդիպում են ու ծանոթանում երկու տղամարդ՝ Բուվարն ու Պեկյուշեն։ Պարզվում է, որ նրանք ոչ միայն երկուսն էլ աշխատում են որպես գրագիրներ, այլև նրանց հետաքրքրությունները նույնպես համընկնում են։ Նրանք երկուսն էլ երազում են ապրել գյուղում։ Ժառանգությունը, որն անսպասելիորեն ստանում է  Բուվարը, փոխում է նրանց կյանքը. նրանք գնում են ֆերմա։ Նրանք հետաքրքրվում են գյուղատնտեսությամբ, ապա բժշկությամբ, քիմիայով, երկրաբանությամբ, քաղաքականությամբ, փիլիսոփայությամբ, բայց ամեն անգամ նրանց ձեռնարկումներն ավարտվում են անհաջողությամբ։ Հուսահատվելով՝ նրանք վերադառնում են նրան, ինչով զբաղվել էին ամբողջ կյանքում, այսինքն՝ գրագրությանը։


== Ստեղծման պատմություն ==

1872 թվականի օգոստոսին Գյուստավ Ֆլոբերն սկսում է նյութ հավաքել վեպի համար։ Վեպի ստեղծումը մի քանի անգամ ընդհատվել է, և այն մնացել է անավարտ 1880 թվականին հեղինակի մահվան պատճառով։ Ենթադրվել է, որ վեպը պետք է բաղկացած լիներ երկու մասից. առաջինը պետք է պատմեր հերոսների պատմությունը, իսկ երկրորդը նախատեսվել է որպես բառարան՝ հանրագիտարաններից քաղվածքների համակարգված ժողովածու (ֆր.՝ Le Dictionnaire des idées reçues)։ Սյուժեի մտահղացումը Ֆլոբերի մոտ եղել է վաղուց։ 1837 թվականին երիտասարդ գրողը տպագրել է «Une leçon d'histoire naturelle» պատմվածքը, որը վկայում է գրասենյակային աշխատողների կերպարների նկատմամբ հեղինակի հետաքրքրության մասին։ Անկասկած վեպի նախագծի վրա ազդել է Բարտելեմ Մորիսի «Les Deux Greffiers» պատմվածքը, որը պատմում է երկու քարտուղարների մասին, որոնք թոշակի անցնելուց հետո հեռանում են գյուղ, որտեղ զբաղվում են այգեգործությամբ, գնում որսի, ձկնորսության, սակայն ի վերջո այդ ամենը նրանց ձանձրացնում է, և նրանք իրենց երջանկությունը գտնում են նրա մեջ, ինչով զբաղվել էին ամբողջ կյանքում. ամեն օր նրանք գրում էին մեկը մյուսին թելադրելով։ Ֆլոբերի ընկերը՝ Մաքսիմ դյու Կամը, իր «Գրական հուշերում» հայտարարել է, որ Ֆլոբերը վեպի մասին սկսել է մտածել դեռ 1843 թվականին։ Գրողը բազմիցս ընդհատել է վեպի վրա կատարվող աշխատանքը, իսկ նամակներից մեկում նա նույնիսկ գրել է, թե հրաժարվում է նրանից։ Վեպի ստեղծման ժամանակ կատարած ընդմիջումների ընթացքում «որպես հանգիստ» 1875-1877 թվականներին Ֆլոբերը գրել է «Երեք վիպակները»։ Դա եղել է գրողի համար ծանր ժամանակաշրջան նյութական լուրջ խնդիրների, ինչպես նաև ծանր հիվանդության (էպիլեպսիա) և նրա հետևանքների պատճառով։ Վեպի վերջաբանը կարելի է բավական լավ պատկերացնել պահպանված հեղինակային նշումների շնորհիվ։


== Ծանոթագրություններ ==


== Գրականություն ==
Недосейкин М. Н. Научное мировоззрение в романе Г. Флобера «Бувар и Пекюше» // Вестник Воронежского государственного университета. Серия։ Филология. Журналистика. — 2015. — № 2. — С. 57—60.


== Արտաքին հղումներ ==
«Бувар и Пекюше» в переводе И. Мандельштама в библиотеке Максима Мошкова
Wikisource (ֆրանսերեն տեքստը)
Քերի-Հիրոյուկի Տագավա

Քերի-Հիրոյուկի Տագավա (անգլ.` Cary-Hiroyuki Tagawa, ճապ.` 田川 洋行, սեպտեմբերի 27, 1950(1950-09-27), Higashi-Azabu, Մինատո, Տոկիո, Ճապոնիա), ճապոնա-ամերիկացի կինոդերասան, ֆիլմերի պրոդյուսեր և արևելյան մարտարվեստների վարպետ։ Հայտնի է 80-ականների ավարտին և 90-ականներին ամերիկյան բազմաթիվ ֆիլմերում բացասական դերեր կերտելու համար։ Տագավայի մասնակցությամբ առավել հայտնի գեղարվեստական ֆիլմերն են «Մահացու պայքարը» (համանուն համակարգչային խաղի առաջին էկրանավորումը, մարմնավորել է Շանգ Թսունգին), «Գեյշայի օրագրերը», «Հաչիկո` մի շան պատմություն»։ Բացի այդ՝ հանդես է եկել մի շարք վարկանիշային հեռուստասերիալներում, մասնավորապես՝ «Նեշ Բրիդջես», «Մայամիի ոստիկանություն», «Հերոսներ», «Աստղային ճանապարհ` հաջորդ սերունդ», «Մալիբուի փրկարարները» և այլն։
Հայտնի է ինչպես մի շարք թանկարժեք հոլիվուդյան կինոնկարներում, այնպես էլ ցածր բյուջետային՝ Բ կարգի ֆիլմերում հանդես գալու համար։


== Ծանոթագրություններ ==


== Արտաքին հղումներ ==
Քերի Տագավա օնլայն
Քերի-Հիրոյուկի Տագավայի էջը IMDb կայքում
Խոսրով (այլ կիրառումներ)

Խոսրով անվանումը կարող է վերաբերել.

Խոսրով Ա Մեծ, Մեծ Հայքի Արշակունի թագավոր 211 թ.-ից։
Խոսրով Բ, Մեծ Հայքի Արշակունի թագավոր մոտ 330 թ.-ից։
Խոսրով Գ, Մեծ Հայքի Արշակունի թագավոր մոտ 330 թ.–ից։
Խոսրով Դ, Մեծ Հայքի Արշակունի թագավոր 385 - 388 թթ.-ին և 414 թ.-ից։
Խոսրով Անձևացի, հայ եկեղեցական գործիչ, մատենագիր։
Խոսրով Թորոսյան, խոշոր իրավագետ, գիտնական, պրոֆեսոր, իրավաբանական գիտությունների դոկտոր։
Խոսրով Հարությունյան, հայ քաղաքական գործիչ, Քրիստոնեա-դեմոկրատական կուսակցության նախագահ, եղել է Հայաստանի վարչապետ և ԱԺ նախագահ։Խոսրովի անտառ, Հայոց արքա Խոսրով Բ Կոտակի կողմից 4-րդ դարում հիմնադրված որսատեղ։
Խոսրով (գետ), գետ Հայաստանի Արարատի մարզում՝ Վեդիի վտակներից։
Շիբենիկի տաճար

Շիբենիկի սուրբ Հակոբի տաճար (խորվ.՝ Katedrala sv. Jakova u Šibeniku), կաթոլիկ տաճար Խորվաթիայի Շիբենիկ քաղաքում։ Մտնում է Խորվաթիայի կաթոլիկ եկեղեցու Շիբենիկի եպիսկոպոսության կազմի մեջ։ Այն խորվաթական 7 տաճարներից մեկն է, որը կրում է «փոքր բազիլիկա» պատվավոր կոչումը։ Տաճարը միջնադարյան դալմաթիական ճարտարապետության գլուխգործոցներից է, որի վրա աշխատել են Յուրայ Դալմաթացին և Նիկոլա Ֆլորենտացին։ 2000 թվականին ներառվել է ՅՈՒՆԵՍԿՕ-ի համաշխարհային ժառանգության ցանկում։


== Պատմություն ==

Շիբենիկի տաճարի կառուցման մտահղացումը ի հայտ է եկել 1298 թվականին, երբ Շիբենիկը ստացել է քաղաքի կարգավիճակ և դարձել եպիսկոպոսության կենտրոն։ 1412 թվականին դալմաթական ամբողջ ափը անցել է Վենետիկի հանրապետության իշխանության ներքո, ինչը նպաստեց մերձափնյա քաղաքների զարգացմանը և ճարտարապետական կառույցների կառուցմանը։ Տաճարի կառուցումը սկսվել է 1431 թվականին՝ հին վանքի տեղում։ Տաճարը կառուցվել է նեոգոթական ոճով՝ իր վրա կրելով վենետիկյան ճարտարապետության ազդեցությունը։
1441 թվականին քաղաքային խորհուրդը հանձնարարեց Յուրայ Դալմաթացուն շարունակել տաճարի շինարարական աշխատանքները։ Հատուկ շինարարության համար Դալմաթացին ստեղծեց քարե սալիկների շարման հատուկ մեխանիզմ, որը հնարավորություն էր տալիս նրան տաճարի Նավերը և աբսիդները կառուցել քարից՝ չօգտագործելով աղյուս կամ փայտե գերան։ Տաճարի զարդարման համար վարպետը ստեղծել է 74 արձան, որոնք պատկերում են Դալմաթացու ժամանակակիցներին։ Դալմաթացին տաճարի շինարարության վրա աշխատել է մինչ իր մահը՝ 1475 թվականը, չհասցնելով ավարտել տաճարի գմբեթի շինարարությունը։
Տաճարի գմբեթը վնասվել է սերբ գրոհայինների հարվածների արդյունքում 1991 թվականի սեպտեմբերին, երբ ընթանում էր Խորվաթական պատերազմը։ Վնասը ամբողջովին փոխհատուցվել և վերականգնվել է վերակառուցման գործընթացի ժամանակ։
Սավկինո (գյուղ, Գատչինսկի շրջան)

Անվան այլ կիրառումների համար տե՛ս՝ ՍավկինոՍավկինո (ռուս.՝ Савкино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաղթանակ 1453

«Հաղթանակ 1453» (թուրքերեն՝ Fetih 1453), 2012 թվականին թողարկված թուրքական պատմական ֆիլմը, որը նվիրված է 1453 թվականին տեղի ունեցած Կոստանդնուպոլսի անկմանը։


== Սյուժե ==
Ֆիլմը սկսվում է այն տեսարանից, որը տեղի է ունեցել 7-րդ դարում Մեդինայում՝ Մուհամմադ մարգարեի ապրած տարիներին (627 թվական)։ Աբու Այուբ ալ Անսարին ասում է մյուս սահաբներին, որ նա, ով կկարողանա գրավել Կոստանդնուպոլիսը, կլինի ամենահզոր զորահրամանատարը։
Ֆիլմի հիմնական գործողությունները տեղի են ունենում 15-րդ դարում։ Մեհմեդ II-ը գահ է բարձրացել, երբ նա ընդամենը 12 տարեկան էր, սակայն երկու տարի անց գահին վերադարձել է նրա հայրը՝ Մուրադ II-ը։ Հոր մահվանից հետո, Մեհմեդ II-ը նորից դարձել է սուլթան և նրա հիմնական նպատակը դարձել է Կոստանդնուպոլսի գրավումը։ Որպեսզի նախապատրաստվի այդ արշավին, նա ձգտում է հաշտություն կնքել մյուս պետությունների հետ։ Այդ ընթացքում, բյուզանդական կայսր Կոստանդին XI Պալեոլոգոսը, ձգտելով ձախողել սուլթանի պլանները, սպառնում է ազատ արձակել իր մոտ գերի գտնվող արքայազն Չելեբիին՝ Մեհմեդի եղբորը, ով նույնպես համարվում էր գահի օրինական ժառանգորդ։ Հաղթահարելով բազմաթիվ փորձություններ՝ Մեհմեդ II-ը բանակ է հավաքում և գրավում Կոստանդնուպոլիսը։ Պաշարը ծանր է տևում, օսմանյան զորքերը ծանր կորուստներ են տալիս։ Մի անգամ սուլթանին երազում հայտնվում է Աբու Այուբ ալ Անսարին։ Ոգեշնչվելով երազից՝ սուլթանի Կոստանդնուպոլսի մատույցներում փնտրում է Աբու Այուբի գերեզմանը և գտնում այնտեղ մարգարեի թուրը, կազմում Կոստանդնուպոլսի գրավման նախագիծը։ Օսմանները ցամաքային ճանապարհով տանում են նավատորմը դեպի Ոսկեղջյուր և ավերում քաղաքային պատերի ոչ ամուր հատվածները։


== Դերերում ==
Դեվրիմ Էվին — Մեհմեդ II սուլթան
Իբրահիմ Չելիքքոլ — թուրք մարտիկ Ուլուբաթլը Հասան
Դիլեք Սերբեստ — Էրա, Ուրբանոս ինժեների որդեգրած դուստրը
Ռեջեփ Աքթուղ — Բյուզանդիայի Կոստանդին XI Պալեոլոգոս
Ջենգիզ Ջոշքուն — Ջովանի Ջուստինիանի, ջենովացի պատվիրակ
Էրդեն Ալքան — մեծ վեզիր Չանդարլը Հալիլ փաշա
Նաջի Ադըգյուզել — բյուզանդացի մեծ դուկա Լուկա Նոտարաս
Էրդողան Այդեմիր — հունգարացի Ուրբանոս ռազմական ինժեներ
Իլքեր Քուրտ — Մուրադ II սուլթան
Սեդաթ Մերտ — վեզիր Զագանոս
Ռաիֆ Հիքմեթ Չաֆ — Աքշեմսեդին ուսուցիչ
Նամըք Քեմալ Իգիթթյուրք — Հյուսրեվ մոլլա
Օներ Աս — Գյուրանի մոլլա
Մուստաֆա Աթիլա Քունթ — վեզիր Սաբահեթթին փաշա
Օզքան Ալիշեր — վեզիր Սարուջա փաշա
Մուրատ Սոզել — զորահրամանատար Իսա փաշա
Ֆայիք Աքսոյ — զորահրամանատար Քարաջա փաշա
Հյուսեյն Սանթուր — ծովակալ Սուլեյման Բալթաօղլու
Ալի Ռըզա Սոյդան — Հռոմի Նիկողայոս V պապ
Ալի Էրսան Էնար — Ջենովայի դոժ Պիետրո Ֆրեգոսո
Իզեթ Չիվրիլ — կարդինալ Իսիդոր
Ադնան Քյուրքչու — Գենադիուս II Սքոլարիս
Շահիքա Քոլդեմիր — Էմինե Գյուլբահար խաթուն, Մեհմեդի II-ի կինը


== Ծանոթագրություններ ==


== Արտաքին հղումներ ==
«Հաղթանակ 1453»(անգլ.) ֆիլմը Internet Movie Database կայքում
Տիհեդա

Տիհեդա (էստ․՝ Tiheda), գյուղ Էստոնիայի Յիգևամաա նահանգի Կասեպյաե շրջանում։
2011 թվականի տվյալներով գյուղում բնակվում էր 170 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կլիմենե (օվկիանուհի)

Անվան այլ կիրառումների համար տե՛ս՝ Կլիմենե (այլ կիրառումներ)Կլիմենե (հին հունարեն՝ Κλυμένη), հին հունական դիցաբանությունում օվկիանուհի, տիտան Օվկիանոսի և Տեթիսի դուստրը, Հապետոսի կինը, Էպիմեթևսի, Պրոմեթևսի, Մենետիոսի և Ատլասի մայրը։
Ըստ ուրիշ առասպելների՝ Պրոմեթևսի կինը, Դևկալիոնի (կամ Փաետոնի) մայրը, Փեբոսի կինը, կամ Զևսից ունեցել է Մնեմոսինեին։
Կլիմենեն փրկել է Պերսևսին, հիշատակվում է Վերգիլիոսի կողմից։
Հավանաբար օվկիանուհի Կլիմենեի անունով է կոչվել Կլիմենե (104) աստերոիդը՝ հայտնագործված 1868 թվականի սեպտեմբերի 13-ին Ջեյմս Վոթսոնի կողմից Դետրոյտի աստղադիտարանում՝ անվանակոչված հին հունական դիցաբանության Կլիմենե անունով տասը կերպարներից մեկի պատվին։


== Ծանոթագրություններ ==
Առնավ

Առնավ (ֆր.՝ Arnave), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ (Ֆուա շրջան)։ 
Համայնքի INSEE կոդ՝ 09016։


== Բնակչություն ==
Համայնքի բնակչությունը 2008 թվականին կազմում էր 211 մարդ։


== Տնտեսություն ==
2007 թվականի տվյալներով 130 աշխատունակ տարիքի մարդկանցից (15-64 տարեկան) 98-ը տնտեսապես ակտիվ էին, 32-ը անգործունակ (ակտիվության ցուցանիշը 75,4 %, 1999 թվականին եղել է՝ 72,7 %)։ 98 աշխատունակ բնակիչներից 91-ը աշխատում էին (48 տղամարդ և 43 կին), անաշխատանք էին 7-ը (2 տղամարդ և 5 կին)։ 32 անգործունակ մարդկանցից 11-ը աշակերտներ կամ ուսանողներ են, 9-ը թոշակառու, 12-ը անաշխատունակ էին այլ պատճառներով։


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Արնավ» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-17 
«Արնավ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Բիտ Կարզիբեկու

Բիտ Կարզիբեկու, հնագույն երկրամաս Ուրմիա լճից արևմուտք, Նամրի երկրում։ Հիշատակված է ասորեստանյան սեպագիր արձանագրություններում։


== Ծանոթագրություններ ==
Մեծ Բերեզովկա (Օրտոնի վտակ)

Մեծ Բերեզովկա (ռուս.՝ Большая Березовка), գետ Ռուսաստանում, հոսում է Կեմերովսկի շրջանում։ Գետի երկարությունը 11 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շերտավոր վագրեր

«Շերտավոր վագրեր», (ռուս.՝ «Тигры полосатые») 1969 թվականի խորհրդային մուլտիպլիկացիոն ֆիլմ։


== Սյուժե ==
Կատակերգական մուլտֆիլմ այն մասին, թե ինչպես են վագրերը վարժեցնում վարժեցնողին։


== Հեղինակներ ==
Բեմադրող-ռեժիսորներ և նկարիչներ՝ Վալենտին Պոդպոմոգով և Ռաֆայել Բաբայան։


== Քննադատություն ==
Մուլտֆիլմը դրական է գնահատվել խորհրդային քննադատների կողմից։ Ժապավենն իր արտահայտչական միջոցներում օգտագործել է հայկական գեղանկարչության և առաջին հերթին Մարտիրոս Սարյանի ավանդույթները։


== Ծանոթագրություններ ==
Նիհկա

Նիհկա (էստ․՝ Nihka), գյուղ Էստոնիայի Լյաենեմաա նահանգի Տաեբլա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սառցե հսկաներ

Սառցե արբանյակներ, բնական արբանյակների դաս, որոնց մակերևույթները կազմված են հիմնականում ջրային սառույցից։ Սառցե արբանյակների մակերևույթների տակ կարող է գոյություն ունենալ օվկիանոս, իսկ միջուկը կարող է լինել սիլիկատային կամ մետաղական։ Ենթադրվում է, որ նրանք կարող են կազմված լինել Սառույց II-ից կամ ջրային սառույցի այլ բազմաբյուրեղ  վերափոխակներից։
Սառցե արբանյակները տաքանում են մակընթացային ուժերով։ Նրանցից ոմանց վրա կրիո հրաբուխներ են (լավան կազմված է ջրից, ամոնյակից, մեթանից և այլն)։ Ամենահայտնի օրինակը՝ Սատուրնի արբանյակ Էնցելադն է։
Արեգակնային համակարգում 450 կիլոմետրից ավել տրամագիծ ունեցող արբանյակները սառցային են՝ բացի Լուսինն ու Իոն։
Սառցե են նաև, շատ թզուկ մոլորակներ՝ Ցերերան և Հաումեան, որոնք ծացկված են հիմականում ջրային սառույցով, Պլուտոնը՝ ազոտային, Մակեմակեն և Էրիդան՝ մեթանային սառույցով։


== Ուղեծիրներ ==
Բոլոր հայտնի սառցե արբանյակները պատկանում են հսկա մոլորակներին, որոնց ուղեծրերը ընկած են ձյան գծից դուրս։ Սառցե արբանյակները չեն կարող կազմավորվել այն նախամոլորակի սկավառակի ներքին ոլորտում, որի ջերմաստիճանը շատ բարձր է սառույցի կազմավորվելու համար։ Համարվում է, որ Յուպիտերի Եվրոպա մոլորակը 8 %-ով կազմված է ջրից ու սառույցից։ Երկու արտաքին գալիլեյան արբանյակներ Հանիմեդը և Կալիստոն, ավելի մեծ տոկոս սառույց են պարունակում, քանի որ կազմավորվել է «նախայուպիտերից» ավելի հեռու։ Արեգակնային համակարգում ամենաշատը Երկրին նման է Սատուրնի Տիտան արբանյակը, նրա մակերևույթի վրա կան անփափոխ ծովեր և օվկիանոսներ, որոնք կաղմված են հեղուկ ածխաջրածիններից։

		
		
		
		


== Ծանոթագրություններ ==
Բարսելոնա (ֆիլմ)

«Բարսելոնա» (անգլ.՝ Barcelona)՝ Ռեժիսոր Ուայթ Սթիլմենի գեղարվեստական ֆիլմ, որը դուրս է եկել 1994 թվականին։ Ֆիլմի գործողությունները ծավալվում են Բարսելոնայի իսպանական քաղաքում։


== Սյուժե ==
Ֆրեդ Բոյնթոնը, ՆԱՏՕ-ի սպան, գալիս է իր զարմիկ Թեդիի, մարքեթինգի մասնագետի մոտ, ով ապրում և աշխատում է Բարսելոնայում։ Գործողություններն ընթանում են բռնապետ Ֆրանկոյի վարչակարգի անկումից հետո։ Բարսելոնայում երիտասարդության մեջ տարածվում է հակաամերիկյան տրամադրություն։ Ֆրեդը դառնում է ահաբեկիչների զոհ։ Հիվանդանոցում, նրա անկողնու մոտ երկու զարմիկների փոխհարաբերությունների միահյուսում է տեղի ունենում։


== Դերասանական կազմ ==
Թեյլոր Նիքոլս՝ Թեդ Բոյնթոն
Քրիս Եիջման ՝ Ֆրեդ Բոյնթոն
Թուշկա Բերգեն՝ Մոնթսերաթ Րավենթոս
Միրա Սորվինո՝ Մարթա Ֆերեր
Փեփ Մունե՝ Րամոն
Հելենա Շմիդ՝ Գրետա
Նարյա Բադիա՝ Աուրորա Բովալ
Թոմաս Գիփսոն՝ Դիքի Թեյլոր
Ջաք Գիլփին՝ հյուպատոս


== Նկարահանող խումբ ==
Սցենարի հեղինակ՝ Ուայթ Սթիլեն
Ռեժիսոր՝ Ուայթ Սթիլեն
Օպերատոր՝ Ջոն Թոմաս
Կոմպոզիտոր՝ Մարք Սուոզո
Նկարիչ՝
Հոս Մարիյա Բոթինես
Էդի Հիգեր
Մոնտաժ՝ Քրիսոֆեր Թելեսեն
Պրոդյուսերներ՝
Էդմոն Ռոշ
Սեսիլիյա Քեյթ Ռոք
Ուիթ Սթիլման


== Մրցանակ և անվանակարգեր ==
1995՝ «Լավագույն օպերատորական աշխատանք» անվանակարգում Ջոն Թոմասը ստացել է «Անկախ ոգի» կինոմրցանակ։


== Հետաքրքիր փաստեր ==
Ֆիլմի գործողությունները տեղի են ունենում Բարսելոնայում։ Կադրում ցուցադրվում են քաղաքի բնապատկեր, քաղաքի պանորամային տեսարաններ․․․ Էպիզոդներում ցույց են տալիս Կատալոնական արվեստի ազգային թանգարանի դիմացի հրապարակը, Կատալոնյան երաժշտության պալատը, Վենատիկյան աշտարակներ և Իսպանիայի հրապարակ, Գոթական թաղամասի Բարսելոնայի Մայր տաճարի գիշերային տեսարաններ։
Ֆրեդին հիվանդանոցում կարդում են գրքեր, որոնցից մեկն էր Լև Տոլստոյի «Պատերազմ և խաղաղություն» գիրքը։


== Ծանոթագրություններ ==
Համակարգչային խաղերի պատմություն

Համակարգչային խաղերի պատմություն, սկսվում է 1940-ական և 1950-ական թվականներին, երբ պարզ խաղեր և սիմուլյացիաներ մշակվեցին ակադեմիական միջավայրում։ Համակարգչային խաղերը երկար ժամանակ հայտնի չէին, և միայն 1970-ական և [[1980-ական0] թվականներին, երբ արկադները, խաղային վահանակները և տնային համակարգիչները հասանելի դարձան լայն հանրությանը, համակարգչային խաղերը դարձան զանգվածային մշակույթի մաս։


== Վաղ պատմություն (1940-1970) ==

Առևտրային համակարգչային խաղերի հայտնվելուն նախորդել է զվարճանքի արկադային մեքենաների արդեն կայացած արդյունաբերությունը, ինչպիսին է pinball-ը. Նման մեքենաները արտադրվել են 19-րդ դարից՝ օգտագործելով ավելի ու ավելի բարդ մեխանիզմներ, իսկ 1930-ականներից՝ էլեկտրականություն; Զուգահեռաբար զարգանում էին նաև ջուկբոքսերը։ Իր ժամանակի նշանավոր և անսովոր բարդ արկադային մեքենան Նիմատրոնն էր՝ այն նվագարկելու համար նախատեսված էլեկտրամեխանիկական համակարգիչը, որը նախագծվել է ֆիզիկոս Էդվարդ Կոնդոնի կողմից և ցուցադրվել է 1939-1940 թվականներին Նյու Յորքի համաշխարհային ցուցահանդեսում։ 1947 թվականին Թոմաս Գոլդսմիթի և Ասթլ Մանի «Cathode Ray Tube Amusement Device» արտոնագրվել է և համարվում է առաջին հատուկ խաղ սարքը, որը ցուցադրում է պատկեր էկրանին, այսինքն՝ «վիդեո խաղ»։
1950-ականների սկզբին ստեղծվեցին մասնագիտացված համակարգիչներ, ինչպիսիք են Nimrod-ը, կրկին այն նվագելու համար, և Bertie the Brain-ը և OXO-ը՝ tic-tac-toe խաղալու համար։ Թենիս երկուսի համար, որը մշակվել է ֆիզիկոս Ուիլյամ Հիգինբոթեմի կողմից, մոդելավորել է թենիսի խաղը գրաֆիկական ինտերֆեյսի միջոցով՝ օգտագործելով անալոգային համակարգիչ և օսցիլոսկոպ՝ որպես իրական ժամանակի արդյունք։ 1948-1950 թվականներին Ալան Թյուրինգը և Դեյվիդ Չեմպերնաունը (անգլ.) ռուս. մշակել է շախմատային խաղի ալգորիթմ, սակայն այն ժամանակվա համակարգիչները բավականաչափ հզոր չէին այս ալգորիթմն իրականացնելու համար։ Բրիտանացի լրագրող Տրիստան Դոնովանն իր Replay: The History of Video Games-ի գաղափարը որպես ժամանակի վատնում։
1960-ականներին հաշվողական տեխնոլոգիայի առաջընթացը` վակուումային խողովակներից մինչև տրանզիստորներ և տրանզիստորներից մինչև ինտեգրալ սխեմաներ, համակարգիչները դարձրեցին ավելի հզոր և մատչելի, քան երբևէ։ 1961 թվականին Մասաչուսեթսի տեխնոլոգիական ինստիտուտի MIT Tech Model Railroad Club (TMRC) մի խումբ ուսանողներ օգտագործեցին այն ժամանակվա նորագույն DEC PDP-1 համակարգիչը՝ ստեղծելու առաջին համակարգչային խաղերից մեկը՝ Spacewar տիեզերական սիմուլյատորը։ Խաղի ստեղծողները պատրաստակամորեն տվել են խաղի կոդը այլ համալսարանների և լաբորատորիաների PDP-1 համակարգիչների այլ օգտվողներին. DEC-ն ինքն է օգտագործել խաղը՝ պոտենցիալ գնորդներին ցուցադրելու համակարգչի հնարավորությունները։ PDP-1-ը շատ թանկ համակարգիչ էր՝ 120,000 ԱՄՆ դոլար, և վաճառված համակարգիչների թիվը սահմանափակված էր մի քանի տասնյակով։


== Ծանոթագրություններ ==
Պյուի դը Դոմ

Պյուի-դը-Դոմ (ֆրանսերեն՝ Puy-de-Dôme), դեպարտամենտ Ֆրանսիայի կենտրոնական մասում։ 

Պյուի-դը-Դոմ դեպարտամենտի կարգային թիվն է՝ 63։


== Պատմական տեղեկություններ ==

Պյուի-դը-Դոմ դեպարտամենտը Ֆրանսիական հեղափոխության ժամանակ՝ 1790 թ. մարտի 4-ին ստեղծված առաջին դեպարտամենտներից մեկն է։ Դեպարտամենտի անունն սկզբում եղել է Mont-d'Or («Ոսկե Լեռ»), հետո փոխվել և դարձել է Պյուի-դը-Դոմ։


== Աշխարհագրական տվյալներ ==
Պյուի-դը-Դոմ դեպարտամենտը գտնվում է Օվերն երկրամասում և շրջապատված է Լուար, Վերին Լուար, Կանտալ, Կորեզ, Ալյե և Կրյոզ դեպարտամենտներով։ Գտնվելով Կենտրոնական զանգվածում, իր տարածքում ունի ավելի քան 80 հրաբխային խառնարան։ 
Դեպարտամենտը Փարիզից երեք ժամվա, Լիոնից՝ չորս ժամվա վրա է և այնտեղ կարելի է հասնել A71 և A72 երթուղիներով։ A75 երթուղին միացնում է Միջերկրական ծովին։
Բնակչությունը 626.6 հազար մարդ է։
Տարածքը 7970 քառ.կմ է, ունի համայնք։


== Տնտեսություն ==
Քլերմոն-Ֆերանը հայտնի է Թյեր-ում գտնվող Michelin գործարանով։
1999 թ. տվյալներով դեպարտամենտի բնակելի տների 11.7%-ը համարվում են երկրորդ օգտագործման։


== Արտաքին հղումներ ==
Պաշտոնական կայք Archived 2004-12-03 at the Wayback Machine.
Ներդրումային բանկերի սինդիկատ

Ներդրումային բանկերի սինդիկատ (անգլերեն՝ Bulge Bracket banks), առաջատար և միջազգային ներդրումային բանկերի համախումբ, որոնց հաճախորդ են հանդիսանում հիմնականում խոշոր ընկերությունները, ինստիտուտները և պետությունները։ Այն չունի կոնկրետ անվանացանկ որտեղ նշված են բոլոր մասնակիցները։ Անդամակցող բանկերը հանդիսանում են գանձապետական պարտատոմսերի առաջնային դիլլերներ։
Ներդրումային բանկերի սինդիկատը գլոբալ է այն առումով, որ այն ունի ներազդող ուժ աշխարհի  խոշոր շրջաններում՝ Ամերիկա, Եվրոպա, Միջին Արևելք և Աֆրիկա (EMEA) և Ասիա-Խաղաղ օվկիանոս (APAC)։ Անդամակցությունը ենթադրում է հեղինակություն, բայց ներառման համար ճշգրիտ չափանիշներ չկան, և ֆինանսական ուժը անցումային է։ Նրանք հաճախ հանդիպում են տարբեր վարկանիշային աղյուսակներում, ինչպիսիք են Thomson Reuters վարկանիշային աղյուսակները, Bloomberg 20-ը և այլն։


== Պատմություն ==
1930 թվականին Մեծ Ճգնաժամի հետևանքով ԱՄՆ-ի բանկերը բաժանվեցին առևտրային և ներդրումային բանկերի միջև։ Այնուամենայնիվ, 1999-ին, Glass-Steagall-ի օրենքը չեղարկվեց, և առևտրային բանկերին կրկին տրվեց ներդրումային բանկային ծառայություններ ներգրավելու իրավունք։ Իրավիճակը սկսեց փոխվել 2007-2009 թվականների ճգնաժամի հետևանքով։ Շատ երկրներ, ներառյալ Միացյալ Թագավորությունը և Միացյալ Նահանգները, նորից քննարկում էին ներդրումային բանկերի առանձնացումը առևտրային բանկերից։ Ըստ կենսագիր Ռոնալդ Չերնոուի(անգլերեն՝ Ronald Chernow) 1990-ին թողարկված «The House of Morgan» գրքի, «1960-ականների վերջին և 1970-ականների սկզբին, վերին մակարդակը, որը կոչվում էր "bulge bracket", բաղկացած էր Morgan Stanley, First Boston, Kuhn, Loeb, and Dillon,Read & Co. գերհզոր ներդրումային բանկերից»։ Ժամանակի ընթացքում Morgan Stanley-ը առաջ անցնելով, հայտնվեց մյուս անդամներից վեր՝ պահանջելով սինդիկատի ղեկավար մարմնի դերը։ Թեև այդ կառուցվածքում դիրքը որոշվում էր այբբենական կարգով, սակայն Չերնոուն նկարագրում էր այդ իրողությունը որպես «կյանքի և մահվան» նշանակություն ունեցող հանգամանք՝ ընկերությունների համար։


== Այլ ==
Ներդրումային բանկերը՝ ֆինանսական կառույցներ են, որոնք կազմակերպում են կապիտալի հավաքագրում՝ խոշոր ֆինանսական ընկերությունների և կառավարությունների համար։ Ինչպես նաև մատուցում են խորհրդատվական ծառայություններ՝ բիզնեսի ձեռք բերման և օտարման նպատակով, բրոքերային ծառայություններ՝ բաժնետոմսերով, պարտատոմսերով, ածանցյալ ֆինանսական գործիքներով գործարքներ կատարելու նպատակով, զբաղվում են արտարժույթների և ապրանքների շրջանառությամբ և այլն։
Ներկայումս ներդրումային բանկերի միավորման ցուցակի մեջ են ներառվում հետևյալ բանկերը՝

Goldman Sachs
Barclays Capital
Credit Suisse
Deutsche Bank
JP Morgan Chase
Citigroup
Morgan Stanley
UBS
Bank of America Merrill Lynch


== Ծանոթագրություններ ==
Աստերոիդների ցանկ (198901-199000)

Աստերոիդների ցանկ (198801-198900)  • Աստերոիդների ցանկ  • Աստերոիդների ցանկ (199001-199100)
 Աստերոիդների ցանկ (198801-198900)  • Աստերոիդների ցանկ  • Աստերոիդների ցանկ (199001-199100)
Մենտոնի ամրոց

Մենտոնի ամրոց (ֆր.՝ Château de Menthon-Saint-Bernard), դղյակ Մետոն-Սեն-Բերնար կոմունայում, Ֆրանսիա։ Տեղակայված է  Ռոն-ալպյան տարածաշրջանի Վերին Սավոյ դեպարտամենտի կենտրոնում, Անսիից 12 կիլոմետր դեպի հարավ։ Կառուցվել է 10-րդ դարի սկզբում և 19-րդ դարում ամբողջությամբ վերակառուցվել է նեոգոթիկայի ոճով։ 1989 թվականից ի վեր ընդգրկվել է Ֆրանսիայի պատմական հուշարձանների ցանկում։


== Տեղադրություն ==

Մենտոնի ամրոցը գտնվում է Վերին Սավոյ ֆրանսիական դեպարտամենտում, Մենտոն-Սեն-Բերնար կոմունայում։ Տեղակայված է  Անսի լճի մոտ, Ռոք դե Շերի բնական արգելոցում, Լանֆոն և Վեյրե լեռների միջև։ Կառուցվել է կոնաձև ժայռի վրա, ծովի մակերևույթից 600 մ բարձրության վրա։ Ամրոցը սկզբում օգտագործվել է Բլյուֆֆիից դեպի Մենտոն տանող ճանապարհը հսկելու համար։


== Պատմություն ==
Առաջին ամրոցը հիմնադրվել է 10-րդ դարում, մոտավորապես 923 թվականին և իրենից ներկայացրել է փայտե պահակադիտանոց։ Այն կառուցվել է բլրի վրա, հին հռոմեական ճանապարհի և Անսի լճի մոտ։ Ներկայիս շինությունները կառուցվել են 13-րդ դարից մինչև 19-րդ դարերն ընկած ժամանակահատվածում։
Ամրոցում 19-րդ դարի սկզբին (1008 թվական) ծնվել է Բերնարը, որը հետագայում մանկատուն է հիմնել Մեծ Սեն-Բերնար լեռնանցքում։ Նրան դասել են սրբերի շարքում։ 

Մետոն ազնվական տոհմը, որը հայտնի է 12-րդ դարի վերջից, առ այսօր ապրում է ամրոցում։  Նրանց ծագումը անորոշ է, ենթադրվում է, որ  Բուրգունդիայից են։ Նրանց ժամանումից հետո կառույցին հավելվեցին երեք խոշոր քառակուսի աշտարակները։ Դղյակն առաջին անգամ հիշատակվել է 1249 թվականին [1]:
Վերածննդի ժամանակ միջնադարյան բերդը վերածվեց շքեղ բնակատեղիի։ Սենյակները գտնվում էին աշտարակների միջև, շրջանաձև անցումի հետևում։ Այս ժամանակահատվածում Մենտոն ընտանիքը շատ կահույք է ձեռք բերել։
Ամրոցի ընդհանուր տեսքը պահպանվել է 1749 թվականից՝ որոշ փոփոխություններով։ Ավելացվել են մի շարք ընդարձակ լուսավոր սենյակներ՝ ներառյալ ճաշասենյակը և մեծ դահլիճը (100 քառ․ մետր), որի չորս պատուհանները նայում են լճին։
19-րդ դարում, 1860-1890 թվականներին, կոմս Ռենե դե Մենտոնը վերակառուցվել է ամրոցը (ամրացում, պատերի բարձրացում, աշտարակների ավելացում, ներքին բակում ֆախվերկային սրահի կառուցում)։ Նա եղել է Էժեն Էմանուել Վիոլե լը Դյուկի եռանդուն հետևորդը, և նրա շնորհիվ ամրոցը ստացել է իր ներկայիս տեսքը։
Ֆրանսուա դե Մենտոնը՝ ներկայիս կոմսի հայրը, փաստաբան է և «Դիմադրության շարժման» անդամ։ Նա ներկայացնում էր Ֆրանսիան Նյուրնբերգյան դատավարություններում։ Եղել է արդարադատության նախարար Շառլ դը Գոլի օրոք և մասնակցել է միասնական Եվրոպա ստեղծելու գործին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальный сайт
Լևոն Վարդապետյան

Լևոն Վարդապետյան (1882, Ճարտար, Շուշիի գավառ, Ելիզավետպոլի նահանգ, Ռուսական կայսրություն - 1937), Հայաստանի Խորհրդային Սոցիալիստական Հանրապետության դատախազ
(1923-1927)։


== Կենսագրություն ==
Լևոն Վարդապետյանը ծնվել է 1882 թվականին Լեռնային Ղարաբաղի Ճարտար գյուղում։ 1910 թվականին ավարտել է Մոսկվայի համալսարանի իրավաբանական ֆակուլտետը։ 1923-1927 թվականներին եղել է ՀԽՍՀ Արդարադատության ժողկոմ և դատախազ, զբաղեցրել է ՀԽՍՀ Գերագույն դատարանի նախագահի պաշտոնը։ 1937 թվականին բռնադատվել է։


== Ծանոթագրություններ ==
(6564) Աշեր

(6564) Աշեր (անգլ.՝ Asher), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1992 թվականի հունվարի 25-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,881778 ա. մ., առավելագույնը մոտենում է 1,3813 ա. մ. հեռավորության վրա և հեռանում 2,3822 ա. մ.։ Արեգակի շուրջ մեկ ամբողջական պտույտ է կատարում 942,87 երկրային օրվա ընթացքում, իր ուղեծրով շարժվելով միջինում 0,381814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 45,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6564) Աշեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրասնոպավլովսկոե

Կրասնոպավլովսկոե (ուկրաիներեն՝ Краснопавлівське), ավան Ուկրաինայի Խարկովի մարզի Պերվոմայսկի շրջանում։ Հիմնադրվել է 1939 թվականին։
2001 թվականի տվյալներով Կրասնոպավլովսկոե ավանում բնակվում էր 80 մարդ։ Բնակավայրը զբաղեցնում է 0,142 կմ² տարածք։ Բնակչության խտությունը կազմում էր 563,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օղազարդ

Օղազարդ ( ֆր.՝ breloque - բրելոկ), աքսեսուար, զարդարանք, որը ստեղծված է շղթայի, ձեռնաշղթայի, բանալիները իրար հետ կապող օղին կից զարդի տեսքով։ Սովորաբար օգտագործվում է դեկորատիվ և գովազդային նպատակներով։ Օղազարդը նվազեցնում է բանալիները կորցնելու հավանականութունը՝ դրանք իրար հետ կապելով, իսկ զարդի մեծության հաշվին ընդհանուր կապոցի ծավալը մեծացնելով: Օղազարդը կարող է նաև իրականացնել լրացուցիչ օգտակար գործառույթներ. օրինակ՝ փոքրիկ լապտեր ունենալ, լինել մեքենայի ազդանշանային համակարգի հեռակառավարման վահանակ, շիշը բացելու հարմարանք պարունակել և այլն։ Օղազարդը հուշանվերի տարածված տեսակ է։


== Պատմություն ==
Օղազարդերի պատմությունը սկիզբ է առնում հին ժամանակներից, հայտնի է, որ նրանք չափազանց նորաձև էին համարվում 18-րդ դարում, ընդհուպ մինչև 19-րդ դարի երկրորդ կեսը։ Դենդիները (նորամոլները) կրել են դրանք շղթայի վրա՝ ժամացույցի համար։ Յուրաքանչյուր իրեն հարգող դենդի ունեցել է իր շղթայի վրա ավելի քան տասը օղազարդ՝ պատրաստված տարբեր նյութերից, մեծամասնությունը՝ ոսկուց։ Այս օղազարդները հաճախ ունեցել են արտառոց ձև և զարդարված են եղել մեծ շքեղությամբ, տարբեր նյութերով՝ փղոսկրով, թանկարժեք քարերով, արծնով։ Ի թիվս ազնվականների՝ դենդիները զարգացրել են իրենց կանոնները՝ օղազարդների համակցությամբ և դրանք կրելով։ Օղազարդերը նրբագեղ տղամարդու մոտ գրեթե զրնգում էին՝ իրենց ուշադրությանը հրավիրելով շրջապատող կանանց։ Բայց արդեն 19-րդ դարի կեսերին օղազարդերի քանակն օղակների վրա նվազել է 2-3 անգամ, և դրանք սկսեցին ընկալվել ինչպես հուշանվերներ, օրինակ՝ սիրելի կնոջից նվեր ստացած օղազարդ՝ որպես իր մասին լավ հուշ։
Աստիճանաբար օղազարդերը դադարեցին որպես զարդարանք կրել։ 20-րդ դարում դրանք սկսեցին օգտագործվել գրեթե բացառապես գործնական նպատակներով՝ որպես բանալիների կապոց։ Բայց և այս որակում օղազարդները դեռ մնացել են հայտնի դիզայներների ուշադրության ներքո, հայտնվել են օղազարդ-հմայիլներ, օղազարդ-հուշանվերներ։ Համատեղելով օղազարդները տարբեր գործառույթներ կատարող առարկաների հետ՝ դիզայներները ստեղծել են օղազարդ-սուլիչներ, օղազարդ-լապտերներ, օղազարդ-պտուտախաղեր և բազմաթիվ օղազարդ-բացիչներ։ 21-րդ դարի սկզբին հայտնվել է օղազարդերի նոր տեսակ՝ ֆլեշ-կրիչներ, ինչպես նաև տարածված է դարձել օղազարդների օգտագործումը բջջային հեռախոսների համար՝ որպես զարդարանք։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Տուգանային գումարտակներ (երգ)

«Տուգանային գումարտակներ» (ռուս.՝ «Штрафные батальоны»), Վլադիմիր Վիսոցկու երգը Հայրենական մեծ պատերազմի իրադարձությունների մասին։ Բանաստեղծի վաղ «ռազմական» երգերից մեկն է. գրվել է 1963 թվականի աշնանը։ Կա երգի վերնագրի տարբերակ․ այն կոչվում է իր առաջին տողով։


== Նկարագրություն ==
Այս երգը ներառում է Վլադիմիր Վիսոցկու երգերում «գողական» և ռազմական թեմաների համադրությունը։ Վիսոցկին երգ է երգում խորհրդային զինվորների անունից, որոնք կռվում են Հայրենական մեծ պատերազմի տուգանային գումարտակներում։ Նա նկարագրում է այդ մարդկանց համարձակությունն ու քաջությունը։
Երգի հատվածն օգտագործվել է «Ես մանկությունից եմ» կինոֆիլմում։ Ենթադրվում էր, որ երգը կօգտագործվի հեռուստատեսային հաղորդման մեջ, որին մասնակցելու էր բանաստեղծի հորեղբայրը՝ Ալեքսեյ Վլադիմիրովիչ Վիսոցկին, 1970 թվականի մայիսին, սակայն հաղորդումը չի կայացել։


== Ձայնագրություններ, հրապարակումներ և առաջին հրատարակություններ ==
Երգի վաղ ձայնագրություններից մեկն արվել է ձայնային ռեժիսոր Կոնստանտին Մուստաֆիդիի տան ստուդիայում։
Երգը ներառվել է բանաստեղծ Underground Soviet Ballads-ի I ձայնասկավառակի մեջ։ Vladimir Visotski, թողարկվել է ԱՄՆ-ում 1972 թվականին։
Ռուսերենով երգի տեքստն առաջին անգամ տպագրվել է բանաստեղծի կենդանության օրոք՝ Փարիզի «YMCA-Press» հրատարակչության «Ռուսական բարդերի երգեր» ժողովածուում (1977)։ Ենթադրվում է, որ այդ հրապարակումը տեղի է ունեցել առանց հեղինակի իմացության և համաձայնության։
ԽՍՀՄ-ում երգը հրապարակվել է «Վ. Վիսոցկու համերգներին» շարքի սկավառակների կազմում։
«Բոլշայա Կարետնայա» (փետրվար-մարտ 1989, շարքի 7-րդ  սկավառակ),
«Տխուր սիրավեպ» (1992 թվականի սկիզբ, սերիայի 21-րդ սկավառակ)։Ի սկզբանե Վիսոցկու հասցեին շատ քննադատություններ են հնչել այդ երգը գրելու առթիվ։ Հայրենական մեծ պատերազմին տուգանային գումարտակների մասնակցությունը ամեն կերպ թաքցվել է ու լռության մատնվել Խորհրդային Միությունում։


== Ծանոթագրություններ ==


== Գրականություն ==
Высоцкий В. Выйти живым из боя… [стихотворения] / составление и комментарии: П. Фокин; подготовка текста: С. В. Жильцов; редакционная коллегия: Н. В. Высоцкий, С. В. Жильцов, А. В. Максимов, В. Б. Назаров, Е. А. Трофимов. — СПб.: Амфора, 2012. — С. 12—13. — 127 с. — ISBN 978-5-367-02108-0
Բոլշետենկաշևո

Բոլշետենկաշևո (ռուս.՝ Большетенькашево, բաշկիրերեն՝ Оло Теңкәш), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 341 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավստրիան Եվրատեսիլ երգի մրցույթում

Ավստրիան Եվրատեսիլին առաջին անգամ մասնակցել է 1957 թ.-ին։ 2 անգամ կարողացել է հաղթել՝ 1966 թ. և 2014 թ..։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Ծանոթագրություններ ==
Մարտիրոս Փանոսյան

Մարտիրոս Ռաթևոսի Փանոսյան (հուլիսի 29, 1952(1952-07-29), Երևան, Հայկական ԽՍՀ, ԽՍՀՄ), խորհրդային հայ ռեժիսոր, սցենարիստ, դերասան, պրոֆեսոր։


== Կենսագրություն ==
Մարտիրոս Փանոսյանը ծնվել է 1952 թվականին։ Ավարտել է ՎԳԻԿ-ի ռեժիսուրայի ֆակուլտետը։ ՌԴ կինեմատոգրաֆիստների միության անդամ է։ 2013 թվականի սեպտեմբերի 2-ին Հայրենիքին մատուցած ծառայությունների համար ստացել է երկրորդ աստիճանի մեդալ։ Ավելի քան 20 խաղարկային և փաստագրական ֆիլմերի ռեժիսոր և սցենարիստ է։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==
Դոլոկովկա (Նեկլինովսկի շրջան)

Դոլոկովկա (ռուս.՝ Долоковка), գյուղ Ռուսաստանի Ռոստովի մարզի Նեկլինովսկի շրջանում։ Մտնում է Պոլյակովսկի գյուղական համայնքի կազմի մեջ։
Ռևազ Արվելաձե

Ռևազ Արվելաձե (վրաց.՝ რევაზ არველაძე, սեպտեմբերի 15, 1969(1969-09-15), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ, կիսապաշտպան։ 2009 թվականից մինչև 2015 թվականը աշխատել է Վրաստանի ֆուտբոլի ֆեդերացիայում որպես քարտուղար։


== Կարիերա ==
Պրոֆեսիոնալ կարիերան սկսել է Ռուսթավիի «Մետալուրգ» ակումբում։ 1989 թվականին տեղափոխվել է Թբիլիսիի «Դինամո», որտեղ անցկացրել է 2 խաղ։
Երբ Վրաստանի ֆուտբոլի ազգային հավաքականը դուրս մնաց ԽՍՀՄ-ի ֆուտբոլի առաջնությունից, Ռևազը սկսեց հանդես գալ Վրաստանի առաջնությունում։ Սկզբում հանդես է եկել «Մարտվե» ապա՝ 1991 թվականից Թբիլիսիի «Դինամո» ակումբներում։
1994 թվականի գարնանը տեղափոխվել է «Քյոլն»՝ հանդես գալով բունդեսլիգայում։ Պայմանագիրը կնքվել է 1994 թվականի հունվարին, տրանսֆերի արժեքը՝ 250 հազար մարկ։
1994 թվականի ամռանը վերադարձել է Վրաստան, որտեղից կրկին Գերմանիա՝ հանդես գալով «Թենիս Բորուսիա» ակումբում։
1996/97 մրցաշրջանում տեղափոխվել է Բելգիա՝ հանդես գալով «Մեհելեն» ակումբում։
Հետագայում խաղացել է գերմանական «Համբուրգ» և «Ռոտ Վայս» ակումբներում։
2000 թվականին համարվել է Թբիլիսիի «Դինամոյի» պատմության ամենաերիտասարդ ֆուտբոլիստը։ 2001 թվականի մարտին դարձել է ակումբի նախագահ, սակայն նույն թվականի հոկտեմբեր ամսին հեռացել է ակումբից։
2003 թվականին դարձել է Վրաստանի երիտասարդական և «Լոկոմոտիվ» հավաքականների մարզիչ։
2004 թվականին դարձել է Վրաստանի ֆուտբոլի ֆեդերացիայի փոխտնօրեն։
2009 թվականին դարձել է ֆուտբոլի ֆեդերացիայի գլխավոր քարտուղար, իսկ 2011 թվականի հուլիսին վերընտրվել է այդ պաշտոնում։


== Անձնական կյանք ==
Ռևազի եղբայրները՝ Շոտան և Արչիլը, նույնպես ֆուտբոլիստներ են։ Ֆուտբոլիստի տղան՝ Վախթանգը, նույնպես զբաղվում է պրոֆեսիոնալ ֆուտբոլով։
Արվելաձե եղբայրների քեռին հայտնի վրացի դերասան, երգիչ Վախթանգ Կիկաբիձեն է։


== Ծանոթագրություններ ==


== Արտաքին հղումներ ==
Վիճակագրությունը ըստ legioner.kulichki.com կայքի
Վիճակագրութունը National Football Teams կայքում(անգլ.)
Կարտ (Իսպանիա)

Կարտ (իսպ.՝ Quart), մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ժիռոնես շրջանի կազմում։ Տարածքը զբաղեցնում է 37,44 կմ²։ Բնակչությունը՝ 2983 մարդ (2010 թվականի տվյալներով)։ 


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Օլշանկա (Ռոստովի մարզ)

Անվան այլ կիրառումների համար տե՛ս՝ Օլշանկա (այլ կիրառումներ)Օլշանկա (ռուս.՝ Ольшанка), գյուղ Ռուսաստանի Ռոստովի մարզի Ցելինսկի շրջանում։ Օլշանսկոյե գյուղական համայնքի վարչական կենտրոնն է։